Врз основа на одредбите на член 417, 418, 420, 421, 427 и 432, од Законот за трговски друштва (Сл.весник број бр. 28/2004; 84/2005; 71/2006; 25/2007; 87/2008; 17/2009; 23/2009; 42/2010; 48/2010; 8/2011; 21/2011; 24/2011; 166/2012; 70/2013; 119/2013; 120/2013; 187/2013; 38/2014; 41/2014; 138/2014; 88/2015; 192/2015; 217/2015; 6/2016; 30/2016; 61/2016; 64/2018; 120/2018; 195/2018; 239/2018; 79/2020; 123/2020; 290/2020), член 2 точка 28 и член 7, член 9 и член 27 од Законот за хартии од вредност (ЗАКОН ЗА ХАРТИИ ОД ВРЕДНОСТ ("СЛУЖБЕН ВЕСНИК НА РСМ" БР. 95/2005; 25/2007; 86/2007; 123/2007; 140/2007; 146/2007; 7/2008; 45/2009; 57/2010; 135/2011; 13/2013; 188/2013; 43/2014; 15/2015; 154/2015; 192/2015; 23/2016; 83/2018; 83/2018; 31/2020) и Статутот на Капитал банка АД Скопје,Собранието на акционери на седницата одржана на 30.05.2022 година во Скопје, донесе

**П Р Е Д Л О Г- О Д Л У К А**

за зголемување на основната главнина на Капитал банка АД Скопје со издавање на

обични акции по пат на приватна понуда – VI та ( шеста) емисија

Член 1

Капитал банка АД Скопје, со седиште на ул.Никола Кљусев бр.1 Скопје, Република Северна Македонија ( во натамошниот текст: Банката), ќе изврши зголемување на основната главнина (акционерскиот капитал) со издавање на обични акции со право на глас во вкупен номинален износ од 2.588.168,44 ЕУР по пат на приватна понуда а заради зголемување на капиталот на Банката и обезбедување на оптимална адекватност на капиталот пропишани со Законот за банките и регулативите на НБРСМ .

Со оваа емисија се издаваат 14.564 обични акции.

Номиналната вредност по акција изнесува 177,71 евра, која е и продажна вредност на акцијата.

Вкупната номинална, односно продажна вредност на емисијата изнесува 2.588.168,44 ЕУР во денарска противреност по среден курс на НБРМ, објавен на денот пред донесување на оваа Одлука 29.05.2022 година.

Банката врши зголемување на основната главнина со издавање нови акции од шеста емисија заради одржување на соодветно ниво на стапка на редовен основен капитал и стапка на основен капитал и заштитните слоеви на капиталот пропишани со Законот за банките и подзаконската регулатива, Допис со кој НБРСМ има наложено докапитализација под број 02-11082/1 од 06.04.2021 година ,15-15862/3 oд 10.06.2021 година и 02-2947/1 од 10.02.2022 година, враќање на субординиран заем и откуп на долгорочни хартии од вредност (корпоративна обврзница од прва емисија).

Намената на емисијата е зголемување на основната главнина на Банката со нови уплати од страна на постојниот мнозински акционер АЛФА ФИНАНС ХОЛДИНГ од Бугарија, заради одржување на соодветно ниво на стапка на редовен основен капитал и стапка на основен капитал и заштитните слоеви на капиталот пропишани со Законот за банките и подзаконската регулатива, враќање на субординиран заем и откуп на долгорочни хартии од вредност (корпоративна обврзница од прва емисија).

Запишувањето и уплатата на акциите ќе се врши во седиштето на Банката на улица ,, Никола Кљусев’’ бр.1 во Скопје , во рок од 15 календарски дена од конечноста на решението за одобрување на емисијата од Комисијата за хартии од вредност.

Паричните средства од запишаните акции се уплатуваат во денари на посебна сметка на банката.

Правата кои произлегуваат од сопственоста на овие акции се :

* право на глас со собранието
* право на исплата на дел од добивка (дивиденда) и
* право на исплата на дел од остаток од ликвидационата, односно стечајната маса на Банката
* право на информирање за состојбата на Банката

Акциите гласат на име.

Секоја акција која дава право на глас, дава право на еден глас во Собранието на Банката.

Дивидендата се исплатува од добивката расположлива за распределба врз основа на Одлука на Собранието на Банката, со која се регулира начинот на исплата и висината на дивидендата.

Сопственикот на акциите од VI тата (шестата) емисија ги стекнува сите права и обврски од акциите во законските прописи, Статутот на Банката и актот за нивно издавање со денот на уписот во Книгата на акции на Банката во Централниот депозитар за хартии од вредност АД Скопје.

Банката не поседува приоритетни акции.

Издавањето на акциите ќе се врши врз основа на соопштение за издавање на акции по пат на приватна понуда што ќе се објави на македонски јазик во еден од дневните весници што излегуваат на територијата на Република Северна Македонија , првиот ден по конечноста на решението за одобрение за издавање на акции по пат на приватна понуда од Комисијата за хартии од вредност.

Капитал Банка АД Скопје во рок од 5 (пет) работни дена од завршувањето на прватната понуда за издавање на акции ,ќе ја извести Комисијата за хартии од вредност и ќе објави известување за јавноста за бројот на запишаните и уплатени акции односно за процентот на реализација на приватната понуда на акции.

Зголемувањето на основната главнина се врши согласно Член 2, Точка 28 алинеја 1 од Законот за хартии од вредност, при што купувач на акциите VI-та (шеста) емисија е постојниот акционер на Банката , АЛФА ФИНАНС ХОЛДИНГ АД од Бугарија ул.Цар Ослободител бр.14 кат 7, Софија ,Бугарија.

Член 2

За се што не е регулирано со оваа Одлука ќе се применуваат одредбите од Статутот и позитивните прописи кои ја регулираат оваа материја.

Се овластува Надзорниот одбор на Банката да може да врши измени и дополнувања на оваа одлука во постапката на добивање одобрение за зголемување на основната главнина на банката со издавање на нови акции од VI-та (шеста) емисија по пат на приватна понуда.

Оваа Одлука влегува во сила со денот на нејзиното донесување а ќе се применува почнувајќи од 1 Септември 2022 година. Постапката за примена и отпочнување на реализација на одлуката по постапката за емисијата ќе отпочне со денот на отпочнување на примената на оваа одлука.

Член 3

Оваа Одлука има карактер на одлука за измена на Статут. По успешно завршување на приватната понуда , да се спроведе упис во ЦРМ.

Се задолжува Надзорниот одбор на банката по успешно завршување на приватната понуда , во член 14 од Статутот на банката, да го прецизира износот на почетниот капитал и бројот на обичните акции, согласно запишаните и уплатени акции од VI та (шеста) емисија и да изготви пречистен текст на Статутот.

**Претседател на Надзорен одбор**

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ОБРАЗЛОЖЕНИЕ**

Со предложената Одлука за издавање на акции се утврдува VI-та (шеста) емисија на акции на Капитал Банка АД Скопје ,во износ од 2.588.168,44 ЕУР на име обични акции.

Намената на емисијата е зголемување на основната главнина на Банката со нови уплати од страна на постојниот акционер АЛФА ФИНАНС ХОЛДИНГ АД од Бугарија ул.Цар Ослободител бр.14 кат 7, Софија ,Бугарија заради одржување на соодветното ниво на на стапка на редовен основен капитал и стапка на основен капитал , како и заштитните слоеви на капиталот пропишани со Закон за банки и подзаконската регулатива согласно Допис од НБРСМ за докапитализација со кој се задолжува банката заведен под број 02-11082/1 од 06.04.2021 година, враќање на субординираниот заем и откуп на долгорочни хартии од вредност – корпоративна обврзница.

Износот на ново запишаните акции е дел од Одлуката за изменување и дополнување на Одлуката за методологија за утврдување на адекватноста на капиталот (Службен весник на РМ бр. 218/16)

Со износот на VI-та (шеста) емисија на обични акции со право на глас Банката ќе ја зголеми основната главнина за 2.588.168,44 ЕУР со што вкупниот број на акции ќе достигне 54.560 обични акции или 9.695.857,6 евра или -------------------денари акционерски капитал по номинална вредност .

Запишувањето и уплатата на акциите ќе се врши на начин и постапка утврдени со Законот за хартии од вредност.